Яшчэ падчас працы на чыгунцы Галіна Мікалаеўна ўзначаліла савет ветэранаў прадпрыемства. І вось ужо шэсць гадоў добрасумленна выконвае гэты грамадскі абавязак. Ветэранская арганізацыя дыстанцыі аб’ядноўвае 152 чалавекі. Галоўная складанасць у тым, што геаграфія іх пражывання не абмяжоўваецца тэрыторыяй аднаго раёна. Але кіраўнік суполкі робіць усё, каб людзі, якія доўгі час сумленна працавалі на чыгунцы, не былі забытыя. Асаблівая ўвага – адзінокім і тым, што пражываюць удалечыні ад родных, а таксама двум былым малалетнім вязням.